
Вх. № ОС-176/09.03.2023 г.
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Предложение за приемане на Годишната програма за управление и разпореждане с имоти – общинска собственост в Община Златоград през 2023 година. 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Приетата Стратегия за управление и разпореждане с общинската собственост в Община Златоград, за периода 2021 г. - 2023 г. следва зададеното през последните години направление за ефективно, модерно и гъвкаво управление и разпореждане с общинската собственост в Община Златоград.
На базата на Стратегията и на основание чл. 8, ал. 9 от Закона за общинската собственост, чл. 4, ал. 1 от Наредба № 2 за реда за придобиване, управление и разпореждане с общинско имущество на територията на Община Златоград, е разработена Годишната програма за управление и разпореждане с имоти – общинска собственост на територията на Община Златоград през 2023 година. Програмата следва да се приеме до приемането на Бюджета на Общината за 2023 година.

Проектът на Годишната програма за управление и разпореждане с общинско имущество на територията на Община Златоград през 2023 г. е публикуван, за обществено обсъждане, на интернет-страницата на Общината на 28.02.2023 г.
Проведено е публично обсъждане на 08.03.2023 г.
Към датата на внасяне на настоящата докладна записка няма постъпили предложения, към така предоставения за обсъждане проект на Годишната програма за управление и разпореждане с имоти – общинска собственост на територията на Община Златоград през 2023 година.
В изпълнение на чл. 8, ал. 9 от Закона за общинската собственост внасям предложение за Годишната програма за управление и разпореждане с имоти – общинска собственост на територията на Община Златоград през 2023 година.

Предлагам следният проект на

Р Е Ш Е Н И Е

Общински съвет Златоград на основание чл. 21, ал.1, т. 12 от ЗМСМА, във връзка с чл. 8, ал. 9 от Закона за общинската собственост и чл. 4, ал. 1 и ал. 4 от Наредба № 2 на Общински съвет Златоград, за реда за придобиване, управление и разпореждане  с общинско имущество на територията на Община Златоград,      

Р Е Ш И:
Приема ГОДИШНА ПРОГРАМА за управление и разпореждане с имоти – общинска собственост на територията на Община Златоград през 2023 година, приложена към настоящото решение. 
Неразделната част от настоящото предложение е Протокол от проведеното  публично обсъждане на Проекта на Годишната програма за управление и разпореждане на имоти – общинска собственост в Община Златоград за 2023 година. 
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

